
REFERAT

Privind atribuirea în folosinţă gratuită  Inspectoratului Şcolar Judeţean Timiş, a unei suprafeţe de teren de 1200 m.p. din suprafaţa totală  de teren de 26227 m.p., ce formează parcela cu nr. topografic  14166/2/2/3/1  cuprins în CF nr. 19266 Timişoara 
Se propune spre analiză Comisiilor nr.II, III , IV şi V din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii SC 2008-14473/ 27.06.2008, depusă de Inspectoratul Şcolar Judeţean Timiş, prin care solicită atribuirea în folosinţă gratuită a unei suprafeţe de teren de 1200 m.p. în vederea construirii Sediului Palatului Copiilor .

Terenul în discuţie, de 1200 m.p. se solicită din parcela de teren cu nr. topo 14166/2/2/3/1 cu suprafaţa totală de 26227 m.p. şi este situat în incinta Liceului Sportiv Banatul (construcţia va fi o extindere a unui corp din clădirea actuală a Liceului ) şi este proprietatea Statului Român în ad. Municipiului Timişoara.
Solicitarea atribuirii de urgenţă a terenului pentru construirea unui Sediu pentru Palatul Copillor se datorează faptului că imobilul în care a fiinţat Palatul Copiilor  a fost retrocedat, iar la ora actuală copii nu au unde să îşi desfăşoare activitatea.. În cerere Inspectoratul precizează că au fondul de investiţii asigurat în planul de buget.
În situaţia în care avizul Dvs. este favorabil în sensul celor discutate, Inspectoratul Şcolar Judeţean v-a prezenta Direcţiei de Urbanism, Serviciului B.D.U. pentru obţinere Certificat de Urbanism o documentaţie cadastrală cu identificarea exactă a parcelei de teren afectată de clădirea ce se doreşte a se construi şi cu propunerea de dezmembrare a suprafeţei de teren de 1200 m.p. solicitate în atribuire

În cazul în care terenul în cauză  este afectat de reţele subterane, cheltuielile pentru devierea acestora cad în sarcina Inspectoratului Şcolar Judeţean Timiş. 

Înspectoratul Şcolar Judeţean Timiş se obligă ca în termen de 24 de luni de la intrarea în vigoare a prezentei hotărâri, să obţină avizele şi autorizaţiile necesare finalizării sediului Palatului Copiilor . 
Operaţiile de dezmembrare terenului şi operaţiile necesare de întabulare se vor face de asemenea prin grija Inspectoratului Şcolar Judeţean Timiş.

